39. schôdza NR SR - 3.deň - B. popoludní
Dátum: 2025-09-11
Poslanec: Galek, Karol (SaS)
Druh vystúpenia: Vystúpenie v rozprave

Dobrý večer, pán minister, vážené kolegyne, kolegovia. Máme tu naozaj zákon, ktorý mal implementovať jednu dôležitú smernicu o podpore obnoviteľných zdrojov, takzvanú led trojku a mal teda nejakým spôsobom podporiť ďalší rozvoj týchto, tej zelenej energie na Slovensku. Táto led trojka mala byť nová zimplementovaná úž dávno. Takže naozaj tie dôvody, ktoré sú uvádzané na to skrátené legislatívne konanie z tohto pohľadu by možno, že aj mohli byť uznané, ale teda povedzme si aké to boli termíny v tej prvej fáze implementácie to mal byť jún 2024 v tej druhej jún 2025 a súčasne treba povedať, že tie povoľovacie procesy, ktoré sa dnes zavádzajú tu mali byť už v roku 2024. Tak isto tak ako mešká Slovensko tak mešká aj viacero iných štátov a naozaj nemyslím si, že dnes by nás mal niekto za to nejakým spôsobom popoťahovať. Niektoré krajiny to stihli. V Českej republike ešte v lete v auguste začal platiť takzvaný Lex oze, ktorý je práve implementáciou led trojky a je urobený naozaj veľmi kvalitne, veľmi dobre a prekvapuje ma, pretože kým v prípade iných zákonov a teda hovorím najmä za ministerstvo hospodárstva, ďakujem. Kým za ministerstvo hospodárstva často krát dochádza naozaj k bezbrehému kopírovaniu tých českých zákonov a prenáša ich do našej legislatívy, tak ja si viem predstaviť, že v tomto prípade k tomu mohlo prísť úplne v pohode a mali by sme tu naozaj zákon, ktorý by tu určite nevyvolal takúto búrlivú debatu. Druhou obavou bolo to, že sa nestihnú jednotlivé milníky práve z plánu obnovy, ale ja sa obávam, že práve potom ak bude schválený tento zákon v parlamente, tak práve kvôli tomu nebudú splnené tie milníky. Že ideme proti plánu obnovy práve týmto návrhom zákona. Už tu boli spomínané akceleračné zóny, ktoré sú paradoxne v návrhu zákona spomínané, že majú byť dve. Že na základe toho má byť urobená reforma, metodika a toto všetko sa nachádza aj v samotnom pláne obnovy a má byť predmetom jedného z milníkov. A pred hlasovaním sa sám minister Taraba vyjadril, že pokiaľ chceme, aby tam neboli tie dve akceleračné zóny tak on to odtiaľ kľudne vyhodí. Že kľudne to tam vôbec nemusí byť. A touto cestou ja by som mu rád poskytol tento priestor a pán spravodajca, počkám na pána spravodajcu. Raši, Richard, predseda NR SR Pán spravodajca je Igor Šimko? Nie. Pán spravodajca je Peter Kalivoda, nech sa páči. Áno, áno. Karol, Galek, poslanec NR SR Ďakujem pekne. Ďakujem krásne. Preto dávame návrh na dopracovanie tohto návrhu zákona. Takže pán minister naozaj máte priestor, na to dopracovať tento zákon tak ako ste aj vy sám navrhovali, že by ste radi urobili tam ešte niekoľko ďalších zmien. Tieto akceleračné zóny treba ale povedať, že sú naozaj iba špičkou ľadovca v rámci tohto zákona. Viacero z nich už pomenovali moji kolegovia, ktorí vystupovali v rozprave a ja si myslím, že naozaj ten priestor na tú diskusiu mal byť daný o mnoho širší. Tento zákon rozhodne nemal ísť v skrátenom legislatívnom konaní. Pán minister reagoval a teda snažil sa tento zákon otočiť na to, že je to akýsi Lex slávik, že ideme tu naozaj bojovať proti tomu, aby sa tu jednotlivé povoľovacie procesy úplne zbytočne nebrzdili. Koniec koncov to bolo aj naša agenda na ministerstve hospodárstva a teda slávika sme mali každý deň na stole aj na paškály. Bohužiaľ naozaj ten človek v tom čase veľmi dobre vedel ako sa pohybovať a kľučkovať medzi tými zákonmi a obávam sa, že aj s týmto zákonom si v budúcnosti bude vedieť poradiť. Ale pán minister aj spomenul čo je jeho reálnym záujmom, ktorý sleduje týmto návrhom zákona a to je zastavenie veternej energetiky na Slovensku. Vôbec sa tým netají, netajil sa tým ani na výbore, netajil sa tým ani v rámci mediálnych výstupov a sám nám povedal, že vietor predsa na Slovensku nepotrebujeme, tak prečo by sme ho mali